প্রাপ্ত তথ্যে জানা যায়- দীর্ঘ দিন ধরে প্রতিবেশি সোলাইমানের সন্ত্রাসী পুত্রদের সাথে বসত বাড়ির সীমানা বিরোধ নিয়ে খলিলের সাথে দ্বন্ধ চলে আসছিল। এ নিয়ে পিএমখালীর চেয়ারম্যান, সদর মডেল থানা ও সদর উপজেলা নির্বাহী অফিসারের কার্যালয়ে দু’পক্ষের অভিযোগ-পাল্টা অভিযোগের শালিস বিদ্যমান। আহতের ভাতিজা নবী উল্লাহ জানান- গতকাল মাগরিবের নামাজের ঠিক আগ মুহূর্তে চাচা পাশের মসজিদে নামাজ পড়তে বাড়ি থেকে বের হন। আনুমানিক দু’শ গজ যাওয়া মাত্র উৎপেতে থাকা সন্ত্রাসী, স্থানীয় সোলাইমানের পুত্র ছাবের, শহীদুল্লাহ, দেলোয়ার ও আজিজের নেতৃত্বে একদল অস্ত্রধারী চাচার উপর হামলে পড়ে। প্রকাশ্যে চাচাকে দা-কিরিচ দিয়ে কুপিয়ে মৃত ভেবে উল্লাস করে বীর দর্পে স্থান ত্যাগ করে সন্ত্রাসীরা। পরে স্বজনরা এগিয়ে এসে গুরুতর আহত খলিলকে উদ্ধার করে সদর হাসপাতালে নিয়ে আসে। হাসপাতালের চিকিৎসকরা আহতের শরীরে সাত ব্যাগ রক্ত দিলেও কাজের কাজ কিছুই হয়নি। খলিলের অবস্থার অবনতি হওয়ায় কতর্ব্যরত চিকিৎসক গতকাল রাত সাড়ে ৯ টায় আহত খলিলকে চট্টগ্রাম মেডিকেলে রেফার করে। এ ঘটনায় পিএমখালীর সর্বত্র আতংক বিরাজ করছে।